text: Politiet jagter spritbilister
  07 juli 2011 kl. 13.24
  Færdselspolitiet i Syd- og Sønderjylland vil målrettet jagte spritbilister hele sommeren.
  I juni blev 4.000 bilister standset. 567 blev noteret for overtrædelser, hvoraf 57 var spirituspåvirkede.
  Politiet laver især kontroller ved byfester, markeder, sportsstævner og ringridning, hvor der sker en rigelig udskænkning af spiritus.
  Statistikken viser, at omkring hver femte trafikdræbte er spirituspåvirket.
  Risikoen for ulykker stiger betydeligt ved indtagelse af alkohol.
  Ved en promille mellem 0,5- 0,8 stiger ulykkesrisikoen to-tre gange. Ved en promille mellem 0,8-1,2 stiger den fire til ti gange, mens den ved en promille på mere end 1,2 stiger over 100 gange.
  